**LĒMUMS**

LIEPĀJĀ

|  |  |  |  |
| --- | --- | --- | --- |
| 2021.gada 20.maijā |  Nr.210/6(prot. Nr.6, 21.§) |  | Nr.233  |

Par lietošanas tiesību aprobežojumu

zemesgabaliem Peldu ielā 57 un

Jūrmalas parks, Liepājā

Lai nodrošinātu centralizētu siltumapgādi, SIA “LIEPĀJAS ENERĢIJA” projektē jaunus siltumtrases pieslēgumus, izstrādājot projektu “Siltumtrases pieslēguma izbūve Peldu iela 55a, Peldu 57, Peldu 64, Liepājā”. Projektējamā siltumtrase šķērsos divus pašvaldības īpašumus, zemesgabalus Peldu ielā 57 un Jūrmalas parks, Liepājā, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 pantu un 24.panta 12 daļu, Ministru kabineta 2006.gada 25.jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”, izskatot SIA “LIEPĀJAS ENERĢIJA” 2021.gada 9.aprīļa vēstuli Nr.01.12/100 “Par siltumtrases aizsargjoslām - Peldu iela 57, Liepāja (kad.Nr.17000350148), Jūrmalas parks, Liepāja (kad.Nr.17000350147)”, Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 26.aprīļa priekšlikumu (sēdes protokols Nr.5) un Liepājas pilsētas domes pastāvīgās Pilsētas attīstības komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Piekrist, ka tiek noteikts lietošanas tiesību aprobežojums Liepājas pilsētas pašvaldības nekustamajiem īpašumiem (pielikumā) - zemesgabalam Peldu ielā 57, Liepājā (kadastra apzīmējums 1700 035 0148), īpašuma tiesības reģistrētas Liepājas zemesgrāmatu nodaļas nodalījumā Nr.4534, aptuveni 130,5 kv.m platībā (zemesgabala platība var tikt precizēta pēc projekta apstiprināšanas) un zemesgabalam Jūrmalas parks Liepājā (kadastra apzīmējums 1700 035 0147), īpašuma tiesības reģistrētas Liepājas zemesgrāmatu nodaļas nodalījumā Nr.5022, aptuveni 564 kv.m platībā (zemesgabala platība var tikt precizēta pēc projekta apstiprināšanas) - SIA “LIEPĀJAS ENERĢIJA” (vienotais reģistrācijas Nr.42103035386; juridiskā adrese: Ludviķa iela 15, Liepāja) jaunas siltumtrases trasējuma izbūvei, ekspluatācijai, rekonstrukcijai un attīstībai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas pilsētas pašvaldības vārdā noslēgt līgumu ar SIA “LIEPĀJAS ENERĢIJA” par lēmuma 1.punktā minētajiem lietošanas tiesību aprobežojumiem, paredzot vienreizēju atlīdzību.

 3. Liepājas pilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, SIA “LIEPĀJAS ENERĢIJA” |